Ακόμα και οι πιο ποιοτικές βερμούδες για άνδρες χρειάζονται την κατάλληλη φροντίδα για να διατηρηθούν αναλλοίωτες στον χρόνο και να σου προσφέρουν την άνεση και το στιλ τους για όσο το δυνατόν περισσότερο. Ανάλογα με την χρήση που τους κάνεις, προγραμμάτισε το πλύσιμο τους ανά τακτά χρονικά διαστήματα. Για παράδειγμα, μια βερμούδα που φοράς μέσα στο σπίτι μπορεί να πλυθεί ανά εβδομαδιαία βάση, ενώ αυτή που φοράς στο γυμναστήριο και την προπόνηση θα πρέπει να πλένεται μετά από κάθε 2 προπονήσεις, καθώς τα βακτήρια που συγκεντρώνονται με τον ιδρώτα είναι ιδιαίτερα βλαβερά για το δέρμα, και γι’ αυτό είναι σημαντικό να πλένονται συχνά.
Πριν από κάθε πλύση, έλεγξε και άδειασε τις τσέπες της βερμούδας σου. Έπειτα, τοποθέτησε στον κάδο του πλυντηρίου και προγραμμάτισε την πλύση με χλιαρό προς κρύο νερό, τοποθετώντας λίγο απορρυπαντικό. Αν το πλυντήριο σου διαθέτει ειδικά προγράμματα (π.χ. για βαμβακερά), που ταιριάζουν στο ύφασμα της βερμούδας σου, επίλεξε τα.